Juha Sipilä Ylellä: En jatka keskustan johdossa, jos vaalitulos on 14,1

Juha Sipilä. Johanna Erjonsalo

toimitus

Keskustan puheenjohtaja Juha Sipilä ei aio jatkaa puolueen johdossa, jos keskustan vaalitulos jää huonoksi.

Sipilä kommentoi asiaa Ylen Ykkösaamussa.

Hän totesi, että jos kannatus on yhtä huono kuin Ylen tuoreessa kannatusmittauksesssa (14,1%), hän ei aio asettua uudelleen ehdolle puolueen johtoon.

–Sehän on selvä asia, että tuommoisella tuloksella en ole Vantaalla ehdolla, Sipilä sanoi Ykkösaamussa.

Keskusta pitää puoluekokouksensa Vantaalla vuonna 2020.

– Tottakai vaalitulos vaikuttaa siihen, katsonko että minulla on oikeutta jatkaa puheenjohtajana. Äänestäjät ja puolueen kannattajat vaativat puheenjohtajalta tuloksia myös vaaleissa, Sipilä painotti haastattelussaan.